KARAMAZOV-IV-WEB	Ath delà, era mia descripcion serie a viatges sobrèra, pr'amor qu'enes paraules deth fiscau e der avocat, quan comencèren es sues allegacions, eth desvolopament e eth sentit de toti es testimònis presentadi e entenudi se redusiren a un solet punt ludent e caracteristic; e aguesti dus magnifics discursi jo que les è anotat peth menut, aumens quauques ues de sues parts, e les reprodusirè ath sòn moment, atau qu'un episòdi extraordinari e complètaments inesperat deth procés que se descadièc de ressabuda, abantes autanplan des allegacions, e que, sense dobte, influic en fatidic e terrible resultat.